tomron87/hebrew-wikipedia-sentences-corpus huggingface dataset:
הופעת הבכורה שלו בקולנוע הייתה בתפקיד בייבי פייס בסרט "באגסי מלון" משנת 1976. בתיאטרון הופיע לראשונה בשנה שאחרי כן בהפקה של "חלום ליל קיץ".
כשחקן ילד השתתף פלטשר בהפקות קולנוע בריטיות בתחילת שנות השמונים של המאה העשרים כגון "יום שישי הארור", "איש הפיל" ו"הבאונטי".
בהמשך שיחק בטלוויזיה בדמות ספייק תומסון, צעיר מרדן, בסדרת הטלוויזיה "שיגעון של עיתון".
ב-1991 שיחק בסדרה הקומית "Murder Most Horrid" בכיכובה של דון פרנץ'.
בגלל המבטא האמריקאי שלו היו חלק מהמעריצים משוכנעים שהוא אמריקאי.
בסרט "שלמה" גילם את דמותו של רחבעם, וב-"Doom - הסרט" שיחק בתפקיד איש תקשורת המכונה "פינקי".
בטלוויזיה הופיע פלטשר בדרמה של רשת HBO "אחים לנשק", ובתפקיד משנה בדרמה ההיסטורית של ערוץ BBC One "המלכה הבתולה" משנת 2005. ב-1997 השתתף בווידאו קליפ של השיר "Some Kind of Bliss" של הזמרת קיילי מינוג.
פלטשר כיכב בסדרת הטלוויזיה "מלון בבילון" המבוססת על ספרה של אימוג'ן אדוארדס-ג'ונס, שרצה במשך ארבע עונות עד לביטולה ב-2009. עוד הופיע בפרק "The Booby and the Beast" בעונה השנייה של הסדרה "רובין הוד" בדמות רוזן גרמני בשם פרידריך.
ב-2008 שיחק בסדרת הרדיו "The Way We Live Right Now" עיבוד לרומן באותו שם מאת אנתוני טרולופ.
פלטשר הופיע בספין אוף של "Bo!
Selecta" ספין בשם "A Bear's Tail" בדמות התסריטאי, אחרי שניק מורן גילם את הדמות בפרק הפיילוט.
עוד שיחק בתפקיד קטן בפרק "Final Curtain" של סדרת הטלוויזיה "סדר חדש" של ה-BBC בדמות שחקן בשם טומי ג'קסון.
הוא הופיע בפרק "Walking Off Air" בסדרה "Boon" בתפקיד אדי קוטון.
ב-2009 שיחק פלטשר בסדרה "עברייני על" בתפקיד אביו של נתן יאנג, וחזר לגלם את הדמות בעונה השנייה בשנת 2010.
עוד ב-2009 כיכב בסרט הערפדים "Dead Cert" בבימויו של סטיבן לוסון.
ב-2011 שיחק פלטשר בתפקיד בלש המשטרה אדוארדס בסרט האפל הבריטי "Jack Falls" לצדם של ג'ייסון פלמינג ואלן פורד ששיחקו יחד איתו ב"לוק, סטוק ושני קנים מעשנים".
ב-2012 הופיע בתפקיד קטן בקומדיית האימה "Cockneys vs Zombies" בדמות בשם 'אבא מגווייר'.
הסרט הראשון בבימויו של פלטשר "ביל הפרוע" יצא לאקרנים ב-20 במרץ 2012. הסרט השני שביים הוא הסרט המוזיקלי "Sunshine on Leith" מאת סטיבן גרינהורן, המבוסס על שיריהם של להקת The Proclaimers, והוא יצא לאקרנים ב-4 באוקטובר 2013.
ב-2015 ביים סרט באורך מלא בשם "אדי הנשר".
ב-2019 ביים את הסרט "רוקטמן", המבוסס על חייו של אלטון ג'ון.
ב-1993 הנחה פלטשר את העונה השלישית של תוכנית הטלוויזיה "GamesMaster" של ערוץ 4. הוא היה אמור להופיע בתוכנית כאורח, אבל כאשר המנחה דומיניק דיאמונד עזב את התוכנית, התבקש להיות המנחה.
פלטשר הופיע פלטשר בפרסומות טלוויזיה של מקדונלד'ס.
הוא הקליט את ספר השמע "The Game" מאת ניל שטראוס.
כמו כן היה הקריין בתוכניות אחדות בערוץ דיסקברי.
ב-2014 היה המספר בתוכנית "Del Boys and Dealers" בערוץ BBC1.
הוא יצא עם ג'וליה סוואלה שכיכבה לצדו בסדרה "שיגעון של עיתון".
הייתה לו מערכת יחסים עם השחקנית ליזה ווקר.
ב-1997 התחתן פלטשר עם במאית הקולנוע והתיאטרון הליטאית דליה איבלהופטייט .
השושבין שלו היה השחקן אלן ריקמן.
לפלטשר יש שני אחים שאף הם שחקנים, גרהם פלטשר-קוק וסטיב פלטשר.
שנהשם הסרטבימויתסריטאיהערות2011ביל הפרוע 2013Sunshine on Leith 2015אדי הנשר 2019רוקטמן 2022ההצעה מיני סדרה.
דקר גוליית אטלנטי (שם מדעי: Epinephelus itajara) הוא מין דג עצום ממשפחת הדקריים הגדולה.
הוא מצוי סביב שוניות אלמוגים באוקיינוס האטלנטי הטרופי.
הוא נפוץ מפלורידה קיז, איי בהאמה, הקריביים ועד למרבית חופי צפון ברזיל.
הוא נפוץ בעומק 5-50 מ' וקרוב לחופים.
אורכו יכול לעלות על 2 מטר ומשקלו עד 360 ק"ג, אך נפוץ יותר במשקל 180 ק"ג.
הדקר בעל לסת ענקית ובה שיניים חדות והוא יכול לפעור אותה כדי לבלוע את טרפו.
הסנפירים גדולים ואולם הוא איטי יחסית ונוהג לארוב לטרף ולא לרדוף אחריו.
צבעו כחול או אפור כהה מנומר בכתמים שחורים.
חלק מהדקרים מחליפים את מינם בבגרותם.
זהו טורף-על גדול היכול לטרוף יצורי ים קטנים יותר, כמו דגי גרם אחרים כולל דגי ברקודה, דיונונים, סרטנים, תמנונים, צבי ים צעירים ואפילו כרישים קטנים.
הדקר יכול לפעור את לועו ולבלוע את טרפו במהירות.
הדקרים עולים לעבר מים מליחים שונים, ביצות, שפכי נהר וביצות מנגרובים שונות כדי להשריץ צאצאים.
דקר (שם מדעי: Epinephelus) הוא סוג של דגים ממשפחת הדקריים שבסדרת הדקראים.
בסוג זה מצויים המינים המוכרים ביותר בין דגי הדקר או הלוקוס.
בתוך משפחה זו מצויים הגדולים שבבני משפחת הדקריים, כשהגדול מכולם הוא דקר ענק שיכול להגיע לאורך 4.26 מטר ולמשקל 400 ק"ג.
גם דגים אחרים מגיעים לגודל דומה.
מיני הסוג חיים בימים רדודים, בעיקר באזור הטרופי ומצויים בשוניות אלמוגים, בין סלעים וחוליות ולעיתים אפילו בחוף הים ובשפכי נהר.
אלו דגים שריריים וטורפים היכולים לפעור את לסתם הענקית במהירות ולבלוע טרף גדול.
הם ניזונים מדגים אחרים, סרטנים, דיונונים והמינים הגדולים יכולים לטרוף אפילו כרישים קטנים, מורנות וצבי ים צעירים.
הדקרים הם דגי מאכל מבוקשים הנידוגים בכמויות ובשל כך נמצאים חלקם בסכנת הכחדה.
רבים מהם הם דגים יפים המשמשים לתצוגות באקווריומים שונים.
דקס אלמונט (בהולנדית: Dex Elmont; נולד ב-10 בינואר 1984) הוא ג'ודוקא הולנדי אשר מתחרה בקטגוריית המשקל עד 73 ק"ג.
אלמונט מחזיק בשלוש מדליות מאליפויות העולם, שתי מדליות כסף (2010 ו-2011) ומדליית ארד (2013).
באליפויות אירופה הוא זכה בשלוש מדליות.
אלמונט התחרה שלוש פעמים במשחקים האולימפיים.
בבייג'ינג 2008 הוא הודח בשלב שמינית הגמר לאחר ניצחון והפסד, בלונדון 2012 הוא סיים במקום החמישי לאחר הפסד בקרב על מדליית הארד ובריו דה ז'ניירו 2016 הוא הודח שוב בשלב שמינית הגמר.
שנה קטגוריה עיר מדינה 2011 גראנד סלאם מוסקבה 2011 גראנד פרי אמסטרדם 2014 גראנד פרי זאגרב 2014 גראנד סלאם אבו דאבי איחוד האמירויות
דקסמתזון (Dexamethasone) הוא תרופה ממשפחת הקורטיקוסטרואידים.
הוא משמש לטיפול במצבים מגוונים, בהם בין היתר בעיות ראומטיות, מספר מחלות עור, אלרגיות קשות, אסתמה, מחלת ריאות חסימתית כרונית, דלקת גרון, קנה נשימה וסימפונות, בצקת מוחית וטיפול משולב באנטיביוטיקה בשחפת.
צורת המתן של דקסמתזון יכולה להיות דרך הפה, הזרקה לתוך שריר או במתן תוך-ורידי.
ההשפעות של דקסמתזון נראות לעיתים קרובות בתוך יום ונמשכות עד כשלושה ימים.
שימוש ממושך בדקסמתזון עלול לגרום קנדידיאזיס, אובדן עצם, קטרקט, חבורות קלות, או חולשת שרירים.
בארצות הברית מוגדר דקסמתזון כתרופה בקטגוריית סיכון בהיריון C כלומר השימוש בתרופה נעשה רק במקרה שבו ברור שהפונטנציאל הטיפולי עולה על הסיכונים שבכך.
באוסטרליה, דקסמתזון נמצא בקטגוריה A, כלומר נעשה בתרופה שימוש נפוץ בהריון ולא נצפו נזקים לעובר.
אין לקחת את התרופה בתקופת הנקה.
לדקסמתזון יש השפעות אנטי-דלקתיות ודיכוי של מערכת החיסון.
דקסמתזון נרקח לראשונה ב-1957 ואושר לשימוש רפואי בשנת 1961. התרופה נמצאת ברשימת התרופות החיוניות של ארגון הבריאות העולמי, רשימת התרופות היעילות והבטוחות ביותר במערכת הבריאות.
דקסמתזון אינה תרופה יקרה, כשבארצות הברית טיפול חודשי בתרופה עולה פחות מ-25 דולר.
התרופה זמינה ברוב המקומות בעולם.
בשנת 2016 הייתה התרופה במקום ה-259 במספר המרשמים שלה בארצות הברית עם יותר ממיליון מרשמים.
דקסמתזון משמש לטיפול במצבים דלקתיים ואוטואימוניים רבים, כגון דלקת מפרקים שגרונית ועווית הסמפונות (ברונכוספזם).
ארגמנת תרומבוציטופנית חיסונית, ירידה במספר הטסיות בשל בעיה חיסונית, יכולה להיות מטופלת באמצעות כ-40 מ"ג ליום במשך ארבעה ימים; התרופה יכולה להינתן במחזורים של 14 יום.
לא ברור אם דקסמתזון במצב זה הוא טוב בהרבה מאשר גלוקוקורטיקואידים אחרים.
התרופה ניתנת גם בכמויות קטנות לפני ולאחר ניתוחי שיניים מסוימים, כגון הוצאת שיני בינה, פעולה אשר לעיתים קרובות משאירה את המטופל עם לחיים נפוחות.
דקסמתזון ניתן לעיתים קרובות כטיפול בדלקת גרון, קנה נשימה וסימפונות בילדים, מאחר שמנה אחת יכולה להפחית את הנפיחות של דרכי הנשימה, וכך לשפר את הנשימה ולהפחית את אי הנוחות.
דקסמתזון ניתן בהזרקה לעקב כאשר מטפלים בדורבן, לפעמים בשילוב עם טריאמצינולון אצנויד.
כאשר התרופה ניתנת במינונים גבוהים, היא שימושית כדי לטפל בהלם אנפילקטי אלרגי.
דקסמתזון נמצא במגוון תכשירים כדוגמת טיפות עיניים, תרסיסים לאף ובטיפות אוזניים.
דקסטמזון בצורה של שתל תוך עיני המטופל (שם מסחרי Ozurdex) אושר על ידי ה-FDA לטיפול בבעיות עיניים כגון בצקת מקולרי סוכרתית, חסימת וריד הרשתית המרכזית, ודלקת הענבייה.
דקסמתזון שימש גם בשילוב עם אנטיביוטיקה לטיפול דלקת תוך עינית חריפה (endophthalmitis).
חולי סרטן העוברים כימותרפיה מקבלים לעיתים קרובות דקסמתזון כדי לנטרל תופעות לוואי של הטיפולים נגד הגידול.
דקסמתזון יכול להגדיל את האפקט נגד בחילה של אנטגוניסטים לקולטן , כגון אונדאנסטרון.
המנגנון המדויק של אינטראקציה זו אינו מוגדר היטב, אבל משערים כי השפעה זו עשויה לנבוע בין היתר כתוצאה מעיכוב של סינתזה פרוסטגלנדין, השפעות אנטי דלקתיות, השפעות של דיכוי מערכת החיסון, ירידה בשחרור של אופיואידים אנדוגניים, או שילוב של הנ"ל.
בגידולים במוח (ראשוני או גרורתי), דקסמתזון משמש כדי להפחית את התפתחות הבצקת, אשר עלולה בסופו של דבר לדחוס מבנים אחרים במוח.
דקסמתזון ניתן גם בטיפול במצבים של דחיסת חוט השדרה על ידי גידול.
דקסמתזון משמש גם כתרופה כימותרפית בגידולים המטולוגיים מסוימים, במיוחד בטיפול במיאלומה נפוצה, שבה התרופה ניתנת לבדה או בשילוב עם תרופות כימותרפיות אחרות כדוגמת תאליומיד, לנלידומיד, פלודרבין, בורטזומיב, או שילוב של דוקסורוביצין ווינקריסטין או בורטזומיב/ לנלידומידלנלידומיד/ דקסמתזון.
דקסמתזון משמש גם לטיפול בהפרעה נדירה של ההתנגדות לגלוקוקורטיקואיד.
בתת פעילות בלוטת יותרת הכליה ומחלת אדיסון, דקסמתזון ניתן כאשר החולה אינו מגיב היטב לפרדניזון או למתילפרדניזולון.
דקסמתזון יכול לשמש לטיפול בהיפרפלזיה מולדת של האדרנל במתבגרים ומבוגרים כדי לדכא את הייצור של ACTH.
דקסמתזון ניתן בדרך כלל בלילה.
השימוש בדקסמתזון בהריון מצריך אישור רופא ומעקב.
דקסמתזון עשוי להינתן לנשים בסיכון ללידה מוקדמת כדי לקדם את ההבשלה של ריאות העובר.
השימוש בתרופה נקשר לתופעות של משקל לידה נמוך, אם כי ללא שיעור מוגדל של מוות ילודים.
דקסמתזון שימש גם במהלך ההריון כמו תרופה שלא בהתוויה לטיפול טרום לידתי עבור הסימפטומים של היפרפלזיה מולדת של האדרנל (CAH) בתינוקות בנות.
CAH גורם למגוון של ליקויים פיזיים, בעיקר תופעות של אינטרסקס ואיברי מין שאינם חד משמעיים.
טיפול ב-CAH לפני הלידה מפחית סימפטומים של CAH, אך הוא אינו מטפל בהפרעה מולדת.
שימוש זה שנוי במחלוקת: הוא נחקר באופן לא מספק, ורק בערך אחד מכל עשרה עוברים של נשים שטופלו נמצאים בסיכון להיפגע מכך, ומנגד תועדו תופעות לוואי חמורות.
השימוש הניסויי בדקסמתזון בהריון עבור טיפול CAH הופסק בשוודיה כאשר אחד מחמישה מקרים סבלו מתופעות לוואי.
דקסמתזון משמש בטיפול בבצקת מוח תלוית גובה (HACE) ובצקת ריאות תלוית גבוה (HAPE).
משלחות של מטפסי הרים מצוידות לרוב בתרופה כדי לעזור למטפסים להתמודד עם סיבוכים של מחלת גובה.
דקסמתזון במתן תוך ורידי יעיל למניעת בחילה והקאות אצל אנשים שעברו ניתוח.
מנה אחת של דקסמתזון או סטרואיד אחר מעודד את ההבראה מכאב גרון.
ב-16 ביוני 2020 התפרסם מחקר של אוניברסיטת אוקספורד לפיו טיפול בדקסתמזון בכמות קטנה (6 מ"ג ביום) עשוי להוריד את שיעורי התמותה ממחלת נגיף קורונה 2019 בכשליש עבור חולים מונשמים ובכחמישית עבור חולים המקבלים טיפול בחמצן.
לא נצפו יתרונות עבור מטופלים שלא נזקקו לסיוע נשימתי.
בחודש ספטמבר 2020 פרסם ארגון הבריאות העולמי המלצה לטפל בחולי קורונה קשים באמצעות דקסמתזון .
לדקסמתזון מספר התוויות נגד בהן בין היתר:
טיפול מקביל עם חיסונים של נגיף חי (כולל אבעבועות שחורות)
השכיחות המדויקת של ההשפעות השליליות של דקסמתזון אינן זמינות, ולכן נעשו אומדנים לגבי ההיארעות של ההשפעות השליליות שלהלן על בסיס ההשפעות השליליות של סטרואידים קשורים ועל תיעוד אודות דקסמתזון.
אינטראקציות מוכרות עם תרופות אחרות:
משרי פעולה של אנזימים מיקרוזומליים בכבד כגון ברביטורט, פניטואין, וריפמפיצין עשויים להפחית את מחצית החיים של דקסמתזון.
טיפול יחד עם גלולות למניעת הריון יכול להגדיל את נפח הפיזור.
כמו גלוקוקורטיקואיד, דקסמתזון הוא אגוניסט של קולטן גלוקוקורטיקואיד (GR).
יחס ההמרה של דקסמתזון לפרדניזון הוא 3 מ"ג דקסמתזון ל-20 מ"ג פרדניזון.
דקסמתזון הוא קורטיקוסטרואיד פרגנאן סינתטי והוא נגזרת של קורטיזול (הידרוקורטיזון).
דקסמתזון סונתז לראשונה בשנת 1957. הוא הוכנס לשימוש רפואי בשנת 1958.
דַּקַּר בֻּלְבּוּסִין (שם מדעי: Epinephelus tukula) הוא מין של דג מקבוצת הדקרים שבמשפחת הדקריים החי במימי האזור האינדו פסיפי בין חופי אפריקה הדרומית, מזרח אפריקה ומדגסקר עד לחופי אוסטרליה ויפן במזרח.
הדג מצוי גם בים סוף.
אורכו של דקר זה יכול לעלות על 2.6 מטר ומשקלו עולה על 110 ק"ג.
הוא בעל קשקשים אפורים כשגופו מכוסה בכתמים אפורים כהים עד שחורים החל מאחורי פתחי הזימים הגדולים שלו.
הדקר בעל לסתות גדולות וחזקות ושפתיים בשרניות הפונות קדימה ובתוכם שורות של שיניים חדות המעוצבות להריגה.
המצח מוגבה והסנפירים קצרים יחסית ואינם פרוקים.
הזנב שרירי ועוזר לדג להאיץ לטווח קצר, בדרך כלל במרדף מתוך מארב לטרף.
הדקר מצוי רוב זמנו בשוניות אלמוגים ובחוליות בקרבת החוף.
זהו דג טורף הניזון מלהקות דגים קטנים, סרטנים, רכיכות כמו דיונונים וגם מבטאים קטנים.
הוא פוער את לסתו כדי לחטוף טרף במהירות.
לעיתים דקרים ממתינים לטורפים נוספים כמו כרישונים לבני קצוות הדוחקים דגים החוצה מחרכי אלמוגים ועט על הדגים.
הדקר מצוי ביחסי הדדיות עם דגי נקאי המנקים את שיניו.
הדקר נידוג בידי אנשים למאכל, בעיקר לחופי דרום-מזרח אסיה.
לא ברור כמה הדיג משפיע על אוכלוסייתו.
נכון להיום, מצב שימורו הוא: "ללא חשש".
דקר גוליית פסיפי (שם מדעי: Epinephelus quinquefasciatus) הוא מין דג גדול ממשפחת הדקריים החי במים הטרופיים הרדודים (עד 50 מ') של האוקיינוס השקט לחופי אמריקה בטווח שבין מפרץ קליפורניה לפרו.
מין גדול זה יכול להגיע לאורך מרבי של 2.5 מטר ולמשקל מרבי של 363 ק"ג, אך לרוב קטן יותר.
הוא דומה במראהו למין הקרוב, דקר גוליית אטלנטי.
הדקר בעל פסים אפורים כהים על רקע בז' מנומר, הסנפירים אפורים והבטן לבנה.
הדג איטי יחסית אך בעת תקיפת טרף הוא יכול להגיע לפרץ מהירות גבוה.
באופן כללי מדובר בדקר סקרן וחסר פחד מאנשים, מה שהופך אותו לעיתים לדיג פופולרי.
זהו דג שוכן שוניות או ספינות טרופות החי בקרבת החופים.
הפרטים הצעירים חיים לעיתים בשפכי נהרות עד הבגרות.
כמו לדגים נוספים הדקר יכול לשנות את מינו נקבה לזכר, כאשר הוא מגיע לגודל מסוים.
הנקבות מגיעות לבגרות מינית בגיל מאוחר יותר (4–6 שנים) ובאורך רב יותר מהזכרים (באורך ממוצע של 1,225 מ"מ).
הדקר משריץ באזור פני המים בחבורות גדולות של זכרים ונקבות.
דג זה הוא טורף של דגים אחרים, סרטנים, תמנוניים וצבי ים צעירים.
הוא עצמו עלול להיטרף בידי ברקודות, מורנות וכרישים גדולים.
דַּקָּר דּוּ-יַמִּי המכונה דקר מלבר (שם מדעי: Epinephelus malabaricus) הוא מין של דג גרם ימי מהסוג דקר שבמשפחת הדקריים.
הוא מצוי סביב האזור האינדו-פסיפי ממזרח אפריקה וים סוף עד איי טונגה, אך היגר גם לים התיכון (הלבנטיני), אם כי הוא די נדיר בו.
מסיבה זו הוא מכונה "דו-ימי".
זהו דקר באורך של עד 234 ס"מ, אך נפוצים יותר באורך 1 מטר ומשקל של 150 ק"ג.
דקר זה בעל גוני שיש-אפור וגופו מכוסה בנקודות לבנות ושחורות.
הגב כולל גם כתמים כהים ובהירים גדולים יותר.
הצעירים בעלי פסים רבים יותר וכתמים חומים רבים.
הדג בעל סנפירים קטנים וזנב שרירי דמוי-מניפה והראש גדול עם לסתות ומכסי זימים בולטים.
הלסת מלאה שיניים חדות המופנות אחורה ומאפשרות לבעליה לתפוס בקלות טרף קטן וחלק.
כמו דגים רבים זהו דג דיכוגמי והנקבות יכולות להיהפך לזכרים מגודל וגיל מסוים.
הדקרים מתרבים בהשרצה חיצונית על פני המים, בה להקות זכרים ונקבות מסתחררים יחד.
הדקר מצוי בשוניות אלמוגים, לגונות, חופי מנגרובים, מרבדי חוליות או קרקע סלעית, כרי אצות ולעיתים נצפה במים מליחים באזור האינדו-פסיפי, סביב עומק 2–150 מטר.
הדקר הוא צייד של דגים קטנים ממנו, סרטנים וסילוניות שהוא תופס.
הוא נידוג למטרות מאכל, ספורט ואף מגודל לחקלאות ימית.
פובליוס הרניוס דקסיפוס היה היסטוריון, מדינאי ומצביא יווני איש אתונה.
דקסיפוס היה כהן בירושה של המשפחה האלאוסיאנית של הקריקס , וכיהן במשרות ארכון בסיליאוס ואפונימוס ארכון באתונה.
כאשר ההרולים פשטו על יוון וכבשו את אתונה (בשנת 267), דקסיפוס הראה אומץ אישי גדול והחיה את רוח הפטריוטיות בקרב בני-ארצו.
לכבודו הוקם פסל, שנשמר ממנו בסיסו, עם כיתוב המתעד את שירותיו.
ראוי לציון שהכתובת אינה מציינת דבר לגבי הישגיו הצבאיים.
הוא חיבר ספרי היסטוריה ונחשב למחבר מהימן, שאימץ את דרך כתיבתו של תוקידידס.
פוטיוס (קודקס 82) מזכיר שלושה חיבורים היסטוריים של דקסיפוס, שמתוכם נשארו קטעים ניכרים:
"האירועים לאחר אלכסנדר" (Τὰ μετ᾽ Ἀλέξανδρον) – ככל הנראה תקציר של חיבור מאת אריאנוס.
סקיתיקה (Σκυθικά) – היסטוריה של מלחמות רומא עם הגותים (הנקראים "סקיתים" בשפה ארכאיסטית) במאה ה-3. החיבור עסק בפשיטות של שבטים ברברים שמצפון לנהר הדנובה אל תוך הטריטוריות שבתחום שלטון האימפריה הרומית בשנים 238–270 לערך, עד ימיהם של הקיסרים קלאודיוס השני גותיקוס ואורליאנוס.
כרוניקה היסטוריה (Χρονικὴ ἱστορία) – חיבור ב-12 ספרים, שככל הנראה מכסים אלף שנים עד לשלטונו של הקיסר קלאודיוס השני גותיקוס (בשנת 270).
מחיבור זה נשארו פרגמנטים בלבד.
את ה"כרוניקה" המשיך אונאפיוס מסרדיס (עד לשנת 404), הפותח את החיבור ההיסטורי שלו עצמו בביקורת על קודמו.
נראה כי ה"כרוניקה" היא המקור העיקרי של ההיסטוריה אוגוסטה בין השנים 238–270, אך פרנסואה פשו (François Paschoud) הראה כי מחברה של ההיסטוריה אוגוסטה לפעמים מייחס חומר לדקסיפוס באופן שגוי, ולכן יש להשתמש בראייה זו בזהירות.
פוטיוס מדבר בהערכה רבה על הסגנון של דקסיפוס, אותו הוא מכנה תוקידידס שני.
סמואל רוברט שו הוא מתאבק אמריקאי המופיע בארגון ההיאבקות WWE בתוכנית סמאקדאון.
הוא חבר בקבוצת הוויאט סיקס.
הוא מופיע תחת שם הבמה דקסטר לומיס.
הוא מוכר גם בשל תקופתו בארגון ההיאבקות Total Nonstop Action Wrestling (TNA), שבו הופיע תחת שמו האמיתי ובו הוא היה המנצח של התחרות TNA Gut Check.
בנוסף, הוא הופיע במתחם הפיתוח של TNA באותה התקופה, Ohio Valley Wrestling (OVW), שבו היה פעמיים אלוף הזוגות הדרומי של OVW.
לאחר שהתאמן בבית הספר להיאבקות WWA4 תחת הדרכתו של קורטיס יוז, שו ערך את קרב הבכורה שלו בקריירה ב-21 בספטמבר בארגון ההיאבקות World League Wrestling של הארלי רייס, כאשר הוא חבר לשורות טוקי טאקר וביחד הם ניצחו את מרקו קורדובה ואוטיס איידול.
ב-21 באוגוסט 2010, שו איתגר את VSK לקרב על אליפות מדינת ניו יורק של VPW במסגרת אירוע של ארגון ההיאבקות Victory Pro Wrestling.
באותו האירוע הוא השתתף גם בקרב גולד ראש ראמבל, לעומת זאת, הוא הפסיד בשני הקרבות.
ב-18 במאי, שו ו-QT מרשל הפסידו בקרב זוגות לאחים בריסקו בארגון ההיאבקות Ring of Honor (ROH).
ב-18 באפריל 2009, שו הופיע לראשונה בארגון ההיאבקות Vintage Wrestling, כשגבר על נואי לי.
כעבור חודש, שו ניצח את גלשייר והפך לאלוף הראשון במשקל כבד של Vintage.
במשך החודשים שבאו לאחר מכן, שו הגן על תוארו מספר פעמים נגד מתאבקים כמו טייסון טומקו וג'סי ניל.
לבסוף, הוא איבד את האליפות לתומאס מאר ב-2 בפברואר 2011. זמן קצר לאחר מכן, חגורת האליפות התפנתה וב-17 באפריל, שו זכה פעם נוספת באליפות במשקל כבד של Vintage.
לעומת זאת, הוא הפסיד את התואר ב-11 בספטמבר לג'סי ניל.
בשנת 2011, שו השתתף בטורניר מלך המדינה והגיע עד לשלב הגמר, מנגד, הוא לא הצליח לזכות בטורניר, כשהפסיד באותו הגמר לפרנסיסקו סיאטסו.
ב-14 במאי, שו זכה בפעם השלישית באליפות במשקל כבד של Vintage לאחר שגבר על ארון אפיק.
ב-3 בספטמבר, הוא השתתף בקרב אליפות נגד אליפות, שבו האליפות במשקל כבד של Vintage שבחזקתו ואליפות האינטרנט של Vintage הונחו על כף המאזניים.
שו ניצח בקרב זה לאחר שסיימון סז נפסל, מה שגרם לשניים לשמור על חגורות האליפות שלהם, מכיוון שחגורת אליפות לא יכולה להחליף ידיים כתוצאה מפסילה.
תקופת כהונתו השלישית, שהייתה הארוכה ביותר עם 392 ימים, הגיעה לקיצה ב-6 ביוני 2012, כשנחל הפסד לאותו פרנצ'סקו סיאטסו.
הקרב האחרון שלו בארגון הגיע חודש לאחר מכן בקרב מרובע על אליפות במשקל כבד של Vintage, שבסופו מילו ביסלי ניצח.
ב-8 באוגוסט 2011, הוא הופיע בפעם הראשונה בארגון ההיאבקות Florida Underground Wrestling (FUW), וכבר בקרב הבכורה שלו, שהיה קרב משולש נגד רומיאו ראזל וסיידשאו, הוא ניצח.
ניצחון זה העניק לו הזדמנות להתמודד על התואר הראשי של הארגון, אליפות במשקל כבד של FUW, מול האלוף באותה התקופה, ברוס סאנטי.
בקרב ביניהם, סאנטי יצא עם ידו על העליונה.
ב-28 ביוני 2012, הוא התמודד מול וס בריסקו על האליפות הקובנית במשקל כבד של FUW, אך גם בקרב האליפות הזה הוא נחל כישלון.
הקרב האחרון שלו בארגון התקיים ב-30 ביוני, ובו הוא ניצח את ג'יימס אלכסנדר.
הופעת הבכורה של שו בארגון ההיאבקות Total Nonstop Action Wrestling (TNA) נרשמה ב-8 באוגוסט 2010 במסגרת האירוע הארדקור ג'סטיס, כשהופיע תחת שם הבמה לופוס ותקף את טומי דרימר בקרב שלו מול רייבן לפני שהשופט המיוחד, מיק פולי, הכה אותו בעזרת מהלך המנדיבל קלאו.
קרב הבכורה שלו בארגון היה לילה לאחר מכן במסגרת קרב חושך (קרב שאינו שודר בטלוויזיה) בו הוא הפסיד לג'סי ניל.
ב-30 בדצמבר בפרק של התוכנית !TNA Impact, שו ליווה את ג'ף ג'ארט לזירה כחלק מהפמליה שלו לקרב "ראווה" דאבל ג'יי דאבל אמ איי מול ליטל רד.
בשנת 2012, שו הוכרז כאחד המשתתפים בתחרות ה-Gut Check של הארגון.
אף על פי שהותקף על ידי קבוצת Aces & Eights, שו קיבל הזדמנות שנייה שבוע לאחר מכן, אך הוא נוצח על ידי דאג ויליאמס בקרב ה-Gut Check שלו.
שופטי התחרות הורשמו מיכולותיו והעניקו לשו חוזה ואת האפשרות להיות חלק מהסגל של הארגון.
שו חזר להופיע ב-22 בנובמבר בפרק של התוכנית Impact Wrestling, כשגבר על מנצח תחרות ה-Gut Check, אלכס סילבה.
ב-12 בינואר 2013, שו הופיע באירוע TNA X-Travaganza כחלק מקרב האקסקייפ בן שבעה משתתפים, שבסופו כריסטיאן יורק ניצח (האירוע שודר ב-5 באפריל 2013).
ב-17 במרץ, שו הופיע באירוע הארדקור ג'סטיס 2, שבו היה שותף לקרב הארדקור גונטלט באטל רויאל בן תשעה משתתפים, שבסופו שארק בוי ניצח (האירוע שודר ב-5 ביולי).
לאחר היעדרות קצרה, שו חזר להופיע ב-23 במאי בפרק של התוכנית Impact Wrestling, כשניצח פעם נוספת את אלכס סילבה וכתוצאה מכך העפיל לקרב גמר העפלה של Gut Check לסדרת באונד פור גלורי מול ג'יי בראדלי.
בקרב מול בראדלי שהתקיים באירוע סלאמיברסרי XI, שו הפסיד ולא העפיל לסדרה עצמה.
ב-13 באוקטובר 2012, שו הופיע לראשונה במתחם הפיתוח של TNA באותה התקופה, Ohio Valley Wrestling (OVW), כשב-1 בדצמבר, שו ואלכס סילבה זכו באליפות הזוגות הדרומית של OVW לאחר שניצחו את ג'סי גודרז ורודי סוויצ'בלייד.
הם הפסידו את חגורות האליפות לקואליציה (קרימסון וג'סי ויין) ב-16 בינואר 2013, אך השיבו אליהם את התואר ב-27 בפברואר.
לעומת זאת, הם הפסידו שוב לקואליציה ואיבדו את חגורות האליפות ב-3 באפריל.
באירוע טרנינג פוינט, שנערך ב-21 בנובמבר 2013, שו הופיע בריאיון ביתי עם כריסטי המי, שבמהלכו הוא ביקש ממנה לקרוא לו בשם סמואל שו, כשגילם דמות הדומה לפטריק בייטמן מהסרט והספר אמריקן פסיכו, כשבגדי הזירה שלו היו דומים לבגדים הנלבשים על ידי הדמות מהסדרה דקסטר.
ב-2 בינואר 2014 בפרק של התוכנית Impact Wrestling, שו ערך את הופעת הבכורה שלו תחת גימיק זה, כשרשם ניצחון על נורב פרנום כתוצאה מהכנעה.
לאחר הקרב, הוא נעץ מבטים חודרים לעבר המי, שישבה בצד הזירה.
שו החל להיות מעריץ אובססיבי של המי, כשביקש ממנה לצאת עימו לדייטים.
באחד הדייטים בביתו, ניתן היה להבחין בחדר מלא בפוסטרים ותמונות של אותה המי.
ב-6 בפברואר בפרק של התוכנית Impact Wrestling, המי התעמתה עם שו לגבי החדר שלו ובובת תצוגה שהייתה לבושה כמוה.
שבועיים לאחר מכן בתוכנית, שו תקף את מר אנדרסון בזעם רב לאחר שצפה בהמי ושוחח עימה במשך מספר דקות.
ב-27 בפברואר בפרק של התוכנית Impact Wrestling, שו התעמת עם המי וניסה להסביר את מעשיו.
לאחר שכשל בהסברו, הוא נקטע על ידי מר אנדרסון, אך שו מצידו השתמש בהמי כמגן אנושי כדי להדוף את אנדרסון, שניסה לנקום על מה ששו עשה לו שבוע קודם לכן.
לאחר מכן, שו השתמש במהלך הכנעה כדי לחנוק את אנדרסון.
ב-6 במרץ בפרק של התוכנית Impact Wrestling, שו התמודד מול אריק יאנג בקרב יחידים שבו מר אנדרסון החליף את המי ככרוז.
נוכחותו של אנדרסון בצד הזירה גרמה לו להיפסל ולהפסיד בקרב לאחר הסחות דעת מצד אנדרסון.
לאחר הקרב, הוא חנק את אנדרסון פעם נוספת והתקדם אל עבר המי, שצפתה במתרחש מאחורי הקלעים דרך מוניטור.
באירוע לוקדאון, שנערך שלושה ימים לאחר מכן, שו ניצח את מר אנדרסון בקרב כלוב לאחר שהוא נמלט מהכלוב לאחר שהשתמש בכריסטי המי כהסחת דעת.
שו הפסיד בקרב החוזר ביניהם בפרק העוקב של התוכנית Impact Wrestling.
ב-3 באפריל בפרק של התוכנית Impact Wrestling, שו גבר על מר אנדרסון בקרב כתונת משוגעים.
באירוע סקריפייס, שנערך ב-27 באפריל, אנדרסון השיג את הניצחון מול שו בקרב שו על המנצח היה להכניס את יריבו למסחרית, שנסעה למתקן פסיכיאטרי.
הפעם הבאה ששו נראה על המרקע הייתה ב-22 במאי בפרק של התוכנית Impact Wrestling, כאשר היה נראה שאיש נכנס וניגש לשו שהיה במתקן הפסיכיאטרי ואמר לו שיש לו מבקר, שנחשף לאחר מכן כגאנר.
גאנר אמר שבכוונתו לעזור לו עם האובססיה כלפי המי.
במהלך השבועות שבאו לאחר מכן, שודרו קטעים שבם גאנר ניסה לעזור לשו במגוון דרכים.
לבסוף, שו שוחרר ממוסד זה ב-26 ביוני בפרק של התוכנית Impact Wrestling, לאחר שגאנר הסכים לשמש כמפקח עליו.
ב-3 ביולי, הוא חזר והתנצל בפני כריסטי המי בנוסף למר אנדרסון, צעד שהיה נראה המבשר על מעבר דמותו לדמות טובה.
ב-22 באוקטובר בפרק של התוכנית Impact Wrestling, מעשיו של שו הבהירו שאין בכוונתו לבצע מעבר לדמות הטובה, זאת לאחר שהוא בגד בגאנר, כשתקף אותו בעזרת כיסא והצטוות לשורותיה של בריטני.
השותפות בינו לבין בריטני הסתיימה מוקדם מהצפוי לאחר שהיא לא האריכה את החוזה שלה ב-TNA.
ב-5 בנובמבר בפרק של התוכנית Impact Wrestling, שו נוצח על ידי גאנר בקרב ללא פסילות.
הקרב האחרון של שו ב-TNA התקיים ב-19 ביוני 2015, כשהתאבק מול קרימסון בפרק של התוכנית Xplosion.
יומיים לאחר מכן, שו הודיע באופן רשמי על שחרורו מהחברה.
במאי 2015, שו הופיע בארגון ההיאבקות Vintage Wrestling.
בקרב החזרה שלו, שהתרחש ב-16 במאי, שו גבר על ניק פיים.
ב-16 בספטמבר 2016, הוא הופיע לראשונה בארגון ההיאבקות Full Throttle Pro Wrestling, ובקרב הבכורה שלו בארגון הוא גבר על שאנון מור.
ב-23 ביוני 2018, שו ניצח את MVP ופפאדון וזכה באליפות FTPW, שהייתה ללא אלוף באותה התקופה.
הוא איבד את התואר כארבעה חודשים לאחר מכן לברינגטון יוז בקרב משולש אשר כלל בנוסף את שאנון מור.
במסגרת האירוע המשולב The Art Of War II של ארגוני ההיאבקות Tried N True ו-Global Force Wrestling, שנערך ב-18 במרץ 2017, הוא גבר על קרימסון והפך לאלוף ה-TNT הראשון בתולדות הארגון.
הוא החזיק בתואר במשך 658 ימים, עד שהפסיד אותו לקרייזי סטיב ב-5 בינואר 2019.
ב-21 באוקטובר 2018 באירוע 70 שנים לכבוד ארגון ההיאבקות National Wrestling Alliance (NWA), שו ניצח את קולט קבנה, סמי גווארה וסקורפיו סקיי בקרב הדחות מרובע אשר קבע מי יזכה בהזדמנות להתמודד על האליפות הלאומית הפנויה של NWA מאוחר יותר באותו הערב.
עם זאת, הוא כשל בניסיונו לזכות באליפות, לאחר שהפסיד בגמר לווילי מאק.
ב-9 בדצמבר, שו הפסיד למאק בקרב החוזר על התואר במסגרת אירוע של ארגון ההיאבקות Championship Wrestling From Hollywood.
ב-11 בפברואר 2019, דווח ששו חתם על חוזה ב-WWE והוא נשלח למתחם ה-WWE Performance Center.
ב-16 במרץ, הוא ערך את קרב הבכורה שלו במהלך מופע של "NXT" שאינו שודר בטלוויזיה, ובו הוא הפסיד לפביאן אייכנר.
לאחר הבכורה, הוא החל להופיע תחת שמו האמיתי, עד שבחודש יוני שם הבמה שלו שונה לדקסטר לומיס.
באותו החודש, דווח שלומיס ישתתף בטורניר בשם "טורניר הפריצה של NXT".
ב-17 ביולי בפרק של התוכנית "NXT", לומיס הפסיד והודח מהטורניר כבר בשלב הראשון לאחר שהפסיד לברונסון ריד.
ב-25 במרץ 2020 בפרק של התוכנית "NXT", שודר קדימון על חזרתו של לומיס.
שבוע לאחר מכן, הוא חזר וניצח את ג'ייק אטלס.
ב-22 באפריל בפרק של התוכנית "NXT", הוא חבר לולווטין דרים ועזר לו לנצח את קבוצת The Undisputed Era, זאת לאחר שהשותף המקורי של דרים, קית' לי, הותקף על ידי דמיאן פריסט.
ב-6 במאי בפרק של התוכנית "NXT", לומיס בא לעזרת דרים פעם נוספת, הפעם במסגרת קרב על אליפות ה-NXT מול אדם קול.
לעומת זאת, הוא הכה לא במתכוון את השופט, דבר שאיפשר לקול לנצל את המצב לטובתו ולנצח את דרים.
ב-3 ביוני בפרק של התוכנית "NXT", לומיס הציג אלמנט חדש של אמן כחלק מהגימיק שלו, כשהוא החזיק בידו כן ציור והחל לצייר ציור שלו ביחד עם קבוצת The Undisputed Era.
באירוע NXT TakeOver: In Your House, שנערך ב-7 ביוני, לומיס התערב בקרב הבקלוט בראול בין קול לדרים על אליפות ה-NXT, כשהוא תקף את רודריק סטרונג ובובי פיש, הכניס אותם לתא המטען של רכבו ונסע מאזור הקרב.
שלושה ימים לאחר מכן בפרק העוקב של התוכנית "NXT", לומיס הפסיד לקול בקרב שאינו היה על תואר האליפות לאחר הסחת דעת מצידם של סטרונג ופיש.
לאחר הקרב, לומיס תקף את סטרונג והחל לרדוף אחריו אל מאחורי הקלעים.
בלילה הראשון של הספיישל המסיבה האמריקאית הגדולה, שנערך ב-1 ביולי, לומיס גבר על סטרונג בקרב רצועה.
ב-29 ביולי בפרק של התוכנית "NXT", לומיס ניצח את טימותי טאצ'ר ופין באלור בקרב משולש והעפיל לקרב הסולם המחומש אשר ייערך באירוע NXT TakeOver XXX ויקבע מי יזכה באליפות צפון אמריקה הפנויה של NXT.
לעומת זאת, לומיס סבל מפציעה בקרסול והוסר מן הקרב.
לומיס שב למסך ב-30 בספטמבר בפרק של התוכנית "NXT", כשהופיע בקטע מאחורי הקלעים עם קמרון גריימס.
שבוע לאחר מכן בתוכנית, הוא גבר על אוסטין ת'יאורי, כשלאחר הקרב הוא הותקף על ידי גריימס.
ב-14 באוקטובר בפרק של התוכנית "NXT", לומיס איתגר את דמיאן פריסט לקרב על אליפות צפון אמריקה של NXT, שבו הוא הפסיד לאחר שגריימס הגיע ותקף אותו בזמן שהשופט התעסק בבדיקת מצבו של פריסט, דבר שאיפשר לפריסט לנצל זאת לטובתו.
לומיס נקם בגריימס, כשניצח אותו כתוצאה מהכנעה בקרב בית רדוף טרור במסגרת הספיישל NXT Halloween Havoc, שנערך ב-28 באוקטובר.
ב-11 בנובמבר בפרק של התוכנית "NXT", לומיס התמודד מול טימותי טאצ'ר בקרב שבו הוא הפסיד, גם כאן לאחר התערבות מצידו של גריימס.
לאחר מכן, גריימס הכניס את ראשו של לומיס אל תוך שק בד והחל לתקוף אותו.
שבוע לאחר מכן, השניים התמודדו זה מול זה בקרב כיסוי עיניים, שהסתיים ללא הכרעה לאחר שגריימס הכה את השופט מבלי לדעת, מעשה שהותיר את השופט חסר הכרה.
באירוע NXT TakeOver: WarGames, שנערך ב-6 בדצמבר, לומיס רשם ניצחון נוסף בפיוד עם גריימס, הפעם בקרב רצועה.
ב-6 בינואר 2021, הוא הנחה את הספיישל NXT New Year's Evil.
שבוע לאחר מכן, הוא נוצח בקרב יחידים על ידי ג'וני גרגאנו.
ב-24 בפברואר, לומיס ניצח את גרגאנו בקרב שאינו היה על התואר של האחרון.
ב-17 במרץ, לומיס ניצח את אוסטין ת'יאורי.
ב-20 באפריל, לומיס הפסיד בקרב יחידים לאל.
נייט לאחר הסחת דעת מצידה של אינדי הארטוול.
ב-3 באוגוסט, לומיס נחל הפסד לג'וני גרגאנו.
ב-2 בנובמבר בפרק של התוכנית NXT 2.0, לומיס וגרגאנו הפסידו לאלוף צפון אמריקה של NXT, כרמלו הייס וטריק ויליאמס.
שבועיים לאחר מכן בתוכנית, לומיס הפסיד לטוני דיאנג'לו.
ב-18 בינואר 2022 בפרק של התוכנית NXT 2.0, לומיס נחל הפסד לגרייסון וולר.
ב-22 במרץ, לומיס הפסיד לטוני דיאנג'לו.
אליפות הזוגות הדרומית של OVW (פעמיים) – עם אלכס סילבה
PWI דירג אותו במקום ה-199 מתוך 500 המתאבקים הטובים ביותר לשנת 2013
הישגים בארגון ההיאבקות Tried-N-True Pro – TNT
אליפות TNT (פעם אחת, האלוף הראשון)
הישגים בארגון ההיאבקות Vintage Wrestling
אליפות במשקל כבד של Vintage (3 פעמים)
אליפות הזוגות של ה-WWE (פעם אחת) – עם ג'ו גייסי
דקר דיימלי (שם מדעי: Epinephelus daemelii) הוא מין דג גדול ממשפחת הדקריים, החי במערב האוקיינוס השקט שלחופי ניו זילנד ודרום אוסטרליה סביב ניו סאות' ויילס.
מין דקר זה יכול להגיע לאורך של מעל 200 ס"מ ולמשקל 68 ק"ג, אך לרוב הוא קטן יותר.
הוא בעל גוונים אפורים-כהים עד חום ובעל פסים חומים כהים מקווקוים לאורכו בפלג הגוף העליון.
הראש גדול ושחור והסנפירים קטנים ומעוגלים כשסנפיר הגב קצר ופונה לכיוון הזנב השרירי.
אצל דקר זה חלה דיכוגמיה אצל נקבות באורך 100 עד 110 ס"מ, סביב גיל 20 או 30 אשר הופכות לזכרים.
זהו מין שוכן בחופים סלעיים קרוב לקרקעית או סביב כרי אצות לאורך החופים עד לעומק 50 מטרים.
הוא ניזון מדגים או מסרטנים שהוא תופס ממארב.
הדקר נידוג כדג מאכל לאורך חופי ניו זילנד וניו סאות' ויילס אך האוכלוסיות שסביבם החלו להיכחד עקב דיג יתר בחניתות ועקב הרגלי הרבייה המאוחרים של המין וכן קרבתו לחופים.
כיום הוא מין מוגן באוסטרליה האסור בדיג כלל.
דקסטר: דם חדש היא מיני-סדרת דרמת פשע-מתח אמריקאית, שמשמשת כתחייה של הסדרה "דקסטר", שמתרחשת כעשור לאחר אירועי פרק סיום העונה השמינית, ששודר בשנת 2013.
המיני-סדרה עלתה לשידור ברשת Showtime האמריקאית ב-7 בנובמבר 2021, ופרקה העשירי והאחרון שודר ב-9 בינואר 2022. בישראל, המיני-סדרה שודרה ב-yes מ-8 בנובמבר 2021; כשב-yes VOD פרקי הסדרה עלו בצמוד לשידור בארצות הברית.
בשנת 2025 יצאה הסדרה "דקסטר: התחייה", המהווה המשך של "דם חדש".
כעשור לאחר אירועי סיום הסדרה המקורית, בה ביים את מותו, הוא חי בעיירה איירון לייק, ניו יורק, תחת זהותו החדשה כג'ים לינדזי, מוכרן בחנות טיולים וצייד מקומית.
דקסטר פיתח מערכת יחסים עם אנג'לה בישופ, מפקדת המשטרה המקומית, ודיכא את הדחף שלו להרג סדרתי; אך כשמתחילות שורה של תקריות מוזרות סביב איירון לייק, דקסטר מתחיל לחשוש ש"הנוסע האפל" שבתוכו יתעורר מחדש.
עשור לאחר שביים את מותו, חי דקסטר מורגן בעיירה איירון לייק שבמדינת ניו יורק תחת זהותו הבדויה של "ג'ים לינדזי".
הוא חי בשלווה יחסית, תוך שמירה על שגרה קפדנית שנועדה לדכא את יצר הרצח שבו, המכונה "הנוסע האפל".
דמותה של אחותו המנוחה, דברה מורגן, מלווה אותו במחשבותיו.
דקסטר נמצא בזוגיות עם שריף העיירה, אנג'לה בישופ.
חייו השקטים מתערערים עם הגעתו של מאט קולדוול, צעיר בעל עבר פלילי שמצית מחדש את דחפיו האלימים של דקסטר.
לאחר שמאט הורג אייל לבן, דקסטר מאבד שליטה ורוצח אותו, אך בוחר שלא לשמור מזכרת מהקורבן – בניגוד להרגליו מהעבר.
במקביל, מופיע בביתו של דקסטר בנו המתבגר, הריסון, אותו לא ראה שנים רבות.
תחילה הוא מכחיש את זהותו כאביו, אך לאחר רציחתו של מאט, דקסטר מתוודה בפני הריסון שהוא אביו.
הריסון מספר לו שאמו המאמצת, האנה מקיי, נפטרה מסרטן הלבלב, ומאז עבר בין משפחות אומנה.
אנג'לה והמשטרה המקומית מתחילים לחקור את היעלמותו של מאט, ודקסטר מזייף ראיות כדי להסוות את מעורבותו ברצח.
הריסון משתלב בבית הספר המקומי ומתיידד עם בתה של אנג'לה, אודרי.
דקסטר מתקשה להתמודד עם אבהותו המחודשת ועם חוסר התמיכה בהריסון.
באותו זמן, אישה אובדת מסתתרת במקלט בעיירה, מבלי לדעת שהיא נמצאת תחת מעקב; מאוחר יותר היא מגלה שהיא נחטפה.
הריסון מתיידד עם נער בשם איתן, שמושפל תדיר בידי חבריה של אודרי.
לאחר תקרית אלימה בין הריסון לאיתן, הריסון טוען שפעל מתוך הגנה עצמית, אך דקסטר מגלה לפי ראיות דם שהריסון שיקר – הוא זה שתקף את איתן.
בד בבד, אנג'לה משתפת פעולה עם הפודקאסטרית מולי פארק במטרה לחקור את היעלמותה של חברתה, איריס, מתוך אמונה שיש קשר להיעלמויות נוספות של נשים.
הריסון נושא נאום בו הוא מתאר את עצמו ואת איתן כקורבנות.
דקסטר מגלה שהריסון נושא איתו סכין גילוח הדומה לזו שבה נרצחה אמו – רמז לכך שגם בו שוכן "נוסע אפל".
הריסון צורך סמים במסיבה ולוקה באירוע של מנת יתר.
דקסטר מנסה לרצוח את סוחר הסמים, אך בלית ברירה מאלץ אותו לשאוף פנטניל טהור וגורם למותו.
קורט קולדוול, אביו של מאט, ממשיך לטעון שבנו בחיים, אך אנג'לה מגלה שקורט משקר.
לבסוף היא מגלה שג'ים הוא למעשה דקסטר מורגן, לאחר שיחה עם אנג'ל בטיסטה ממחלק הרצח של מיאמי.
היחסים בין דקסטר לאנג'לה מתערערים בעקבות גילוי זה.
דקסטר מגלה שקורט הוא רוצח סדרתי.
אנג'לה מוצאת את גופתה של איריס במערות סמוכות ומזעיקה את דקסטר כדי לנתח את הזירה.
בהמשך, היא עוצרת את קורט לאחר שדנ"א שלו נמצא בזירה, אך קורט טוען שמדובר בדנ"א של אביו.
הוא שולח לדקסטר בורג טיטניום מתוך גופת מאט – איום מרומז שגילה את האמת.
הריסון, שמתמודד עם זיכרונותיו מרצח אמו בילדותו, בורח מהבית.
דקסטר מנסה למצוא אותו, אך מותקף על ידי שליח של קורט, אותו הוא לבסוף רוצח.
קורט מפתה את הריסון לבקתה על מנת לרצוח אותו מול עיניו של דקסטר, אך דקסטר מציל אותו.
הוא משתף את בנו בקיומו של "הנוסע האפל" ובקוד המוסר שלימד אותו אביו המאמץ, הארי.
הריסון מקבל את הנוסע האפל שבו, והשניים משתפים פעולה.
בחג המולד הם מגלים את מקום מחבואו של קורט ומוצאים שם את גופות הנשים שנרצחו על ידו.
הם רוצחים את קורט כשדקסטר מלמד את הריסון את שיטת הביצוע שלו.
אנג'לה חושדת שדקסטר הוא הרוצח של מאט, וזמן קצר לאחר מכן עוצרת את דקסטר בגין רצח מאט.
כשדקסטר מצליח להפריך את הראיות, אנג'לה יוצרת קשר עם אנג'ל בטיסטה, שנדהם לשמוע כי דקסטר עדיין בחיים.
דקסטר מנצל הזדמנות כדי לברוח מהמעצר, אך בדרך הורג את השוטר לוגאן – מעשה שמערער את אמונו של הריסון בו.
הריסון מבין שלדקסטר אין עוד דרך חזרה – שהקוד שלו אינו מוסרי באמת.
דקסטר מתוודה כי הדרך היחידה לשחרר את הריסון מהשפעתו היא במותו שלו.
הוא מבקש מהריסון לירות בו, והריסון יורה בו.
אנג'לה מגיעה למקום, מסייעת להריסון להימלט מהעיירה ומחליטה לקחת אחריות על מותו של דקסטר.
הריסון קורא את מכתבו האחרון של אביו להאנה ועוזב את איירון לייק.
מייקל סי הול – / ג'ים לינדזי
ג'ק אלקוט – הריסון מורגן
ג'וליה ג'ונס – אנג'לה בישופ
ג'וני סקויה – אודרי בישופ
ג'ניפר קרפנטר – דברה מורגן
קלנסי בראון – קורט קולדוול
דייוויד מגידוף – טדי ריד
ג'יימי צ'ונג – מולי פארק
ג'ון לית'גו – ארתור מיטשל / רוצח השילוש
דייוויד זייאס – אנג'ל בטיסטה
על פי השחקן מייקל סי הול, סיום הסדרה של "דקסטר", בו דקסטר נמלט ממיאמי תוך ביום מותו ומסתתר כחוטב עצים באורגון, ספג ביקורות מקוטבות מצד מעריצי הסדרה.
סי הול אמר על כך: "אני חושב שהסוף היה 'לא-מספק' במקרה הטוב עבור האנשים.
'מבלבל', 'מרגיז', 'מתסכל' – בשורה של תארים שליליים." בשמונה השנים שחלפו מאז שידור פרק הסיום, הול נשאל על ידי המעריצים אם הסדרה תזכה להמשך.
מפיק הסדרה המקורי, קלייד פיליפס, שעזב את הסדרה לאחר העונה הרביעית, ראה את השאלות שהול נשאל ועם הזמן דן איתו על דרכים אפשריות להפיק המשך עבור הסדרה כסוג של גאולה עצמית, אך לא הצליח לחשוב על דרך מתאימה לביצוע הרעיון.
ב-1 ביולי 2019, נשיא רשת "Showtime", גארי לוין, יצר קשר עם פיליפס, ואמר לו כי הוא מרגיש שהגיע הזמן להחזיר את דקסטר ושאל אותו אם יוכל לחשוב על רעיון מקורי.
פיליפס כתב תסריט ראשוני, אותו שיתף לאחר מכן עם הול, שאהב את הרעיון העלילתי.
פיליפס זיהה שסוף הסדרה התאים לתקופה בה הוא שודר, שכן בסביבות שנת 2013, מספר רוצחים סדרתיים אמיתיים התגוררו באורגון ובמדינות הסמוכות לה.
פיליפס גם חשב כי כשהקיף את עצמו במסורי שרשרת, דקסטר היה תחת תזכורת מתמדת כיצד מתה אמו.
מכיוון שפיליפס לא היה בטוח לגבי התחושה אותה סיום הסדרה נועד להעביר, הוא החליט לשלב בעלילת המיני-סדרה קפיצת זמן משמעותית, כמעט עשור מסיום אירועי הסדרה המקורית; בעוד דקסטר עדיין עוסק בחטיבת עצים, הוא עבר מאז לעיירה הבדיונית איירון לייק, ניו יורק.
מסיבה זו, פיליפס לא ראה את המיני-סדרה כעונה תשיעית, מאחר שהייתה אי-המשכיות רצינית בסיפור העלילה.
כאשר צוות התסריטאים כתב את המיני-סדרה בת עשרת הפרקים, הם קבעו כיצד המיני-סדרה תסתיים וכתבו את ההתרחשויות שהובילו לסיומה לאחור.
פיליפס טען כי "סיומה של המיני-סדרה תהיה מהממת, מזעזעת, מפתיעה, בלתי צפויה.
ובלי לחשוף כלום, אגיד שסיומה של העונה החדשה הזו שאנו מפיקים יפוצץ את האינטרנט."
ב-14 באוקטובר 2020 הוזמנה תחייתו של "דקסטר" כמיני-סדרה בת 10 פרקים, בכיכובו של הול, ועם שובו של פיליפס כמפיק בפועל.
ב-17 בנובמבר 2020 נודע כי שישה מפרקי המיני-סדרה יבוימו על ידי מרקוס סיגה, שישמש אף כמפיק בפועל לצדם של הול, ג'ון גולדווין, שרה קולטון, ביל קאררו וסקוט ריינולדס.
בהמשך נחשף כי המיני-סדרה עתידה לעלות לשידור ב-7 בנובמבר 2021.
בינואר 2021, נמסר על ליהוקם של קלנסי בראון, ג'וליה ג'ונס, אלאנו מילר, ג'וני סקויה, ג'ק אלקוט ודייוויד מגידוף לצוות השחקנים הראשי.
ב-11 בפברואר 2021 נמסר על ליהוקם של ג'יימי צ'ונג ואוסקר וולברג לצוות השחקנים המשני.
ב-28 ביוני 2021, פורסם כי ג'ון לית'גו ישוב לגלם את דמותו של ארתור מיטשל, הרוצח השילוש, בהופעת קמע, וב-13 ביולי 2021, נודע כי ג'ניפר קרפנטר תשוב לגלם את דמותה של אחותו של דקסטר, דברה מורגן, בהופעת אורח במהלך המיני-סדרה.
צילומי המיני-סדרה החלו בפברואר 2021, כאשר רובה צולמה בעיירת שלברן פולס, מסצ'וסטס, ששימשה כסט עבור העיירה הבדיונית איירון לייק.
צילומי החוץ היו חייבים להיות מתואמים סביב מזג האוויר, מכיוון שיוצרי המיני-סדרה רצו להציג כמה שיותר שלג ומזג אוויר חורפי במהלך העלילה, כולל סצנות בהם מופיע אגם קפוא מקומי.
צילומי הפנים החלו בסביבות יולי 2021 למשך חמישים יום.
דקסטר ג'ונג וו למביקיסה הוא כדורגלן ג'מייקני-אנגלי המשחק בעמדת המגן השמאלי בקבוצת וולברהמפטון וונדררס מהפרמייר ליג ובנבחרת ג'מייקה.
למביקיסה גדל במחלקת הנוער של וולברהמפטון וונדררס.
ב-9 בנובמבר 2022 ערך את הופעת הבכורה שלו בקבוצה הבוגרת של המועדון, בניצחון 0–1 על לידס יונייטד במסגרת גביע הפוטבול ליג לעונת .
ב-12 בנובמבר ערך את הופעת הבכורה שלו בפרמייר ליג, בהפסד 0–2 לארסנל במסגרת המחזור ה-16 לעונת 2022/2023.
ב-11 במרץ 2023 ערך למביקיסה את הופעת הבכורה שלו בנבחרת ג'מייקה, בהפסד 0–1 לנבחרת טרינידד וטובגו במשחק ידידות.
דקסטר: ההתחלה היא סדרת דרמת פשע אמריקאית המהווה פריקוול לאירועי עלילת הסדרה "דקסטר".
הסדרה עלתה לשידור ב-13 בדצמבר 2024 ברשת "שואוטיים" בארצות הברית, ובשירות הזרמת המדיה "פרמאונט+" ברחבי העולם.
באפריל 2025 הסדרה חודשה לעונה שנייה, אולם באוגוסט של אותה השנה הוחלט לבטל את הסדרה.
עלילת הסדרה מתרחשת בשנת 1991, 15 שנים לפני אירועי הסדרה המקורית; ומתחקה אחר קורותיו של דקסטר מורגן לאחר סיום לימודיו באוניברסיטת מיאמי והפיכתו לרוצח סדרתי.
תחת הדרכתו של אביו, הארי, מתחיל דקסטר ללמוד לתעל את "הנוסע האפל" שבתוכו ואת דחפיו צמאי-הדם ובאמצעותם לאמץ קוד שנועד לעזור לו למצוא ולהרוג פושעים שראויים להיענש מבלי להיתפס על ידי רשויות החוק, דבר ההופך לאתגר מיוחד עבורו בעודו מתחיל להתמחות במחלקת הזיהוי פלילי של משטרת מיאמי.
פטריק גיבסון – , מתמחה מז"פ חדש בתחנת המשטרה מיאמי מטרו.
את דמותו של דקסטר בצעירותו מגלם אלי שרמן.
מייקל סי הול – "הנוסע האפל", קולו הפנימי של דקסטר.
כריסטיאן סלייטר – הארי מורגן, אביו המאמץ של דקסטר ובלש בתחנת מיאמי מטרו.
מולי בראון – דברה מורגן, אחותו המאומצת של דקסטר ובתו של הארי.
כריסטינה מילאן – מריה לגוארטה, בלשית בתחנת מיאמי מטרו.
ג'יימס מרטינז – אנג'ל בטיסטה, בלש בתחנה העובד לצד הארי.
אלכס שימיזו – וינס מסוקה, אנליסט מז"פ בתחנת מיאמי מטרו.
רינו וילסון – בובי וואט, שותפו של הארי במחלק הרצח בתחנת מיאמי מטרו.
פטריק דמפסי – ארון ספנסר, מפקד מחלק הרצח בתחנת מיאמי מטרו.
שרה מישל גלר – טניה מרטין, ראש מז"פ במחלק הרצח של תחנת מיאמי מטרו והממונה הישירה של דקסטר.
בריטני אלן – לורה מוזר, אמו הביולוגית של דקסטר.
רקל ג'סטיס – סופיה ריברה, חברתה הטובה של דברה, המאוהבת בדקסטר.
ג'ספר לואיס – דוריס מורגן, אמו המאמצת של דקסטר ואמה הביולוגית של דברה.
ארון ג'נינגס – קלארק סנדרס, שוטר בתחנת מיאמי מטרו שמתיידד עם דקסטר.
רנדי גונזלס – סנטוס חימנס
קרלו מנדז – הקטור אסטרדה
אייזק גונזלס רוסי – ג'יו מרטינו
רוברטו סאנצ'ס – טוני פרר
ג'ף דניאל פיליפס – ליווי ריד
שרה קינסי – קמילה פיג, פקידת תיקים בתחנת מיאמי מטרו.
רובי אטאל – בריאן מוזר, אחיו הביולוגי של דקסטר.
את דמותו של בריאן בצעירותו מגלם זאנדר מטאו.
אמנדה ברוקס – בקה ספנסר, גרושתו של ארון.
לונדון תאצ'ר – ניקי ספנסר, בנם של ארון ובקה.
ג'ו פנטוליאנו – מאד דוג, רוצח שכיר.
ניק סנטוצ'י – מיגל פרדו, בצעירותו.
בפברואר 2023, נמסר לראשונה על פיתוחה של סדרת פריקוול לסדרת הדרמת פשע "דקסטר", שתעסוק בקורותיו של דקסטר מורגן בצעירותו.
עוד נמסר כי שמה של הסדרה יהיה "Dexter: Origins".
במאי 2024, הוכרז כי הסדרה הוזמנה רשמית, לצד שינוי שמה.
פיליפס, המשמש כשואוראנר הראשי של הסדרה, הופקד גם על הפקתה בפועל לצד סקוט ריינולדס, מייקל סי הול, מרי לאה סאטון, טוני הרננדז ולילי ברנס, ולצד רוברט לויד לואיס כמפיק.
במאי 2024, נמסר על ליהוקם של פטריק גיבסון, כריסטיאן סלייטר ומולי בראון לגילום דמויותיהם של דקסטר, הארי ודברה מורגן, בהתאמה.
ביוני 2024, נמסר על ליהוקם של ג'יימס מרטינז, כריסטינה מילאן, אלכס שימיזו, רינו וילסון ופטריק דמפסי לצוות השחקנים הראשי, בעוד שנמסר על ליהוקה של שרה מישל גלר לצוות השחקנים הראשי כשחקנית אורחת מיוחדת.
ב-11 ביולי 2024, נמסר על ליהוקם של ג'ו פנטוליאנו, בריטני אלן, רנדי גונזלס, ארון ג'נינגס, רקל ג'סטיס, ג'ספר לואיס, קרלו מנדז, אייזק גונזלס רוסי ורוברטו סאנצ'ס לצוות השחקנים המשני.
ב-26 ביולי 2024, במהלך פאנל שנערך עבור קידום הסדרה בכנס קומיק-קון, סן דייגו, הוכרז שמייקל סי הול ידבב את קולו הפנימי של דקסטר מורגן הצעיר.
צילומי הסדרה החלו ב-5 ביוני 2024 במיאמי, פלורידה.
במעמד הפאנל שהתקיים בכנס הקומיק-קון בסן דייגו, נמסר כי הסדרה עתידה לעלות לשידור בדצמבר 2024. בספטמבר 2024 אושר כי הסדרה תעלה לשידור ב-13 בדצמבר 2024.
עם עלייתה לשידור, הפכה בכורת הסדרה לבכורה הנצפית ביותר ברשת "שואוטיים", עם למעלה מ-2.1 מיליון צפיות גלובליות בפלטפורמות השונות.
באתר הביקורות "Rotten Tomatoes", קיבלה הסדרה את הציון 70%, עם דירוג ממוצע של 6.6 מתוך 10, בהתבסס על 20 ביקורות.
בקונצנזוס המבקרים באתר נכתב כך: .
באתר הביקורות "Metacritic", שדירג את הפרק הראשון על פי ממוצע משוקלל של שש ביקורות, התקבל ציון של 50/100, דבר המעיד על "תגובות מעורבות או ממוצעות".
הדקסיוואטס (בגאלית עתיקה : Dexiuates) היו שבט גאלי קטן ששכן בחלק הדרומי של ווקלוז המודרנית, ליד הכפר של היום Cadenet, בתקופת הברזל ובתקופת האימפריה הרומית.
השבט מתועד כ-Dexivatium על ידי פליניוס הזקן במאה ה-1 לספירה.
השם האתני הגאלי Dexiuates נובע מהשורש deksiu(o)- (מימין, בדרום, חיובי).
גם אֵלָה מקומית מתועדת בשם Dexiua (Dea) או Dexsiua.
פירוש השם Dexivates אם כן הוא "אלה שחיים בדרום" (כלומר "הדרומיים"), או "אלה של האלה דקסיואה" (כלומר "מתפללי דקסיואה"), שניתן לתרגם את שמה כ"היא שנמצאת בימין/בדרום", בקיצור "הטובים".
הטריטוריה של שבט הדקסיוואטס הייתה ממוקמת בעמק דוראנס, דרומית לגוש הרי לוברון, במה שמכונה היום Pays d'Aigues.
הם ישבו מצפון ל-Salyes ולאנאטילי, מזרחית לקווארי, דרומית לווקונטיי ול-Albici ומערבית לריאי.
שבט הדקסיוואטס הושפע מהתרבות היוונית, כפי שמעידה סדרה של כתובות גאלו-יווניות המתייחסות לשמות אישיים, וגילוי של מטמון גדול של מטבעות של מסאליה בקסטלאר מהמאה ה-2–3 לפני הספירה.
במהלך התקופה הרומית, האופידום לשעבר של קסטלאר ראה את בניית המקדש לאלה דקסיואה, אלוהות מקומית שהתקיימה רק באזור ובעלת ממד אתני ברור.
את המקדש פקדו כנראה התושבים המקומיים בין המאה ה-1 לפנה"ס ועד סוף המאה ה-3 לספירה.
שמה יכול לרמוז שהיא הייתה אלוהות של מזל (טוב), או קשורה לפונקציית פוריות שתהיה שווה ערך לפולחן הרומי של בונה דיה .
Dexiua הייתה מוערכת ונערצת גמו האל הרומי מרס ביחס למתנת הגרזנים, בכתובת המתוארכת למאה ה-3 לספירה.
כמה חוקרים הציעו לראות בזוג את המגינים של הקהילה המקומית, אם כי אחרים טוענים שההקשר נראה כעקיף ודי מוּנע על ידי הצרכים של הקדשה.
דקסטר: התחייה היא סדרת דרמת פשע אמריקאית, שפותחה על ידי , המהווה המשך לאירועי עלילת המיני-סדרה "דקסטר: דם חדש".
הסדרה עלתה לשידור ב-11 ביולי 2025 בשירות הזרמת המדיה "פרמאונט+" ברחבי העולם ויומיים לאחר מכן ברשת "שואוטיים" בארצות הברית.
פיטר דינקלג' – לאון פרייטר
ג'ק אלקוט – הריסון מורגן, בנו של דקסטר.
דייוויד זייאס – הבלש אנג'ל בטיסטה
ג'יימס רימר – הארי מורגן, אביו המנוח של דקסטר, המשמש לו כמצפון.
נטרה גומה מבהו מווינה – בלסינג קמרה
כדיה שרעף – הבלשית קלודט ולאס
דומיניק פומוסה – הבלש מלווין אוליבה
אמיליה סוארס – אלסה ריברה
קריסטן ריטר – מיה לפייר / ליידי ונג'נס
ניל פטריק האריס – לוול / אספן הקעקועים
אריק סטונסטריט – אל / רפונזל
ג'ון ליתגו – ארתור מיטשל / רוצח השילוש
דייוויד דסטמלצ'יאן – גארת' / רוצח התאומים
ג'ימי סמיטס – מיגל פרדו
אריק קינג – ג'יימס דוקס
ב-26 ביולי 2024, במהלך פאנל ייעודי שהתקיים בכנס הקומיק-קון, סן דייגו עבור קידום הסדרה "דקסטר: ההתחלה", הוכרז לראשונה על פיתוחה של סדרת המשך למיני-סדרה "דקסטר: דם חדש", בה ישוב מייקל סי הול לגלם את דמותו של דקסטר.
את הסדרה, שנועדה על פי מקורות להיות "רב-עונתית", פיתח קלייד פיליפס, יוצר הסדרה המקורית, שעתיד לשמש גם כמפיק בפועל וכשואוראנר.
עם ההכרזה על הסדרה, אושר כי מייקל סי הול ישוב לגלם את דמותו של דקסטר מורגן.
ב-7 בינואר 2025 נמסר על שובם של דייוויד זאייס, ג'ק אלקוט וג'יימס רימר לצוות השחקנים לגילום דמויותיהם של אנג'ל בטיסטה, הריסון מורגן והארי מורגן בהתאמה.
מספר שבועות לאחר מכן לוהקה אומה תורמן גם היא לתפקיד ראשי.
בפברואר 2025 נמסר על ליהוקם של פיטר דינקלג', נטרה גומה מבהו מווינה, כדיה שרעף, דומיניק פומוסה ואמיליה סוארס לצוות השחקנים הראשי, בעוד קריסטן ריטר לוהקה לצוות השחקנים המשני.
במרץ 2025 נמסר על ליהוקם של ניל פטריק האריס, אריק סטונסטריט ודייוויד דסטמלצ'יאן לתפקידי אורח, ושל סטיב שיריפה לתפקיד משני.
נוסף לכך, חשף ג'ון ליתגו בריאיון כי ישוב לגלם את דמותו של ארתור מיטשל / רוצח השילוש, ונודע על ליהוקו של דייוויד מגידוף לצוות השחקנים המשני.
בשלהי אותו החודש אושר כי ג'ימי סמיטס ישוב לגלם את מיגל פרדו, ובאפריל 2025 לוהקו מארק מנצ'קה וריס אנטואנט לתפקידי אורח.
ב-1 ביוני 2025 אושר כי אריק קינג ישוב לגלם את דמותו של ג'יימס דוקס.
צילומי הסדרה החלו ב-9 בינואר 2025 בניו יורק.
הסדרה עתידה לעלות לשידור במהלך שנת 2025 ברשת "שואוטיים".
שנהפרסקטגוריהמועמד/יםתוצאהמקור2025פרס המוזיקה במדיה של הוליוודפיקוח מוזיקלי – טלוויזיהשון פרנלד
דקסטר סול אנסל הוא שחקן אנגלי.
אנסל נולד בלידס, יורקשייר בצפון אנגליה, הוא בנו של מנחת הטלוויזיה דבי קינג ושל הזמר ג'ונתן אנסל (אנ'), סולן להקת הפופ-אופרה "G4".
ביוני 2019 אנסל החל לשחק באופרת הסבון הבריטית "אמרדייל" (אנ') בתפקיד בנו של ג'ימי קינג קרל הולידיי בין ינואר למאי 2016. הוא חזר לשחק בסדרה ביוני 2019, כשגילם את בנו של דון טיילור, לוקאס טיילור, תפקיד אותו המשיך לשחק עד מרץ 2021.
בשנת 2023 שיחק בתפקיד של קוריולאנוס סנואו הצעיר בסרט "משחקי הרעב: בלדה לנחשים וציפורי שיר".
הוא הופיע בסדרות "The Midwich Cuckoos", הסיטקום "Hullraisers" בערוץ 4, ובסרט האימה "The Moor" בשנת 2023. הוא גם הופיע בסרט נטפליקס "Christmas on Mistletoe Farm".
בשנת 2024 שיחק בסרט "כאן ולתמיד" של הבמאי רוברט זמקיס, ובסרט הקומדיה המשפחתית "Robin and the Hoods".
באפריל 2024, הוא לוהק לתפקיד הראשי של אייגון "אג" טארגאריין בסדרה "האביר משבע הממלכות".
באוקטובר 2024 לוהק לצד ביל ניי, מייזי וויליאמס ורומן גריפין דייוויס לתפקיד בסרט "500 מיילים" באוקטובר 2024.
+שנהסרטתפקידהערות2022חג המולד בחווה (אנ')באסטר2023משחקי הרעב: בלדה לנחשים וציפורי שירקוריולאנוס סנואו בצעירותו2024The Moorדניכאן ולתמידילד קטן בשמלהרובין וילדי היער (אנ')דן הקטןTBA500 Miles צ'רלי
שנהסדרהתפקיד הערות 2019–2021אמרדייל (אנ') לוקאס טיילור14 פרקים 2022The Midwich Cuckoos דייוויד סונדרס 5 פרקים2023Hullraisers פינליפרק: "The Godmother" 2026 האביר משבע הממלכות אג / הנסיך אייגון טארגרייןתפקיד ראשי; 6 פרקים
דקסטרואמפטמין הוא ממריץ של מערכת העצבים המרכזית, ואננטיומר של אמפטמין, המשמש לטיפול בהפרעת קשב ופעלתנות יתר (ADHD) ובנרקולופסיה.
הממריץ משמש כמשפר קוגניציה וכמשפר ביצועים ונעשה בו שימוש פנאי כאפרודיזיאק וכמאיץ אופוריה.
דקסטרואמפטמין מגיע לרוב תחת שמות המותג אטנט (Attent) או דקסדרין (Dexedrine).
הוא אננטיומר של אמפטמין בנוסף ללבואמפטמין , אך בניגוד ללבואמפטמין, הדקסטרואמפטמין בעל עוצמה חזקה יותר על מערכת העצבים המרכזית.
דקסטרואמפטמין סולפט (dextroamphetamine sulfate) זמין בתור תרופה גנרית במינונים של 10, 20 ו-30 מ"ג.
לעיתים קרובות, דקסטרואמפטמין משווק כקדם-תרופה תחת השם ליסדקסאמפטמין.
ההשפעות של דקסטרואמפטמין במינון רגיל כוללות מצב רוח מורם, ירידה בתיאבון, פה יבש, חריקת שיניים, כאב ראש, טכיקרדיה, ערנות מוגברת, נדודי שינה, חרדה, רגזנות ועוד.
ההשפעות של דקסטרואמפטמין במנת יתר כוללות פסיכוזה (הזיות ומחשבות שווא), התמכרות ותמס שריר.
אצל אנשים עם הפרעות פסיכוטיות וסכיזופרניפורמיות קיימות, הסיכון לפסיכוזה גבוה יותר גם במינונים רגילים.
הדקסטרואמפטמין, בדומה לאמפטמינים אחרים, מביא להעלאה במוליכים עצביים מונואמינים כגון דופמין, נוראפינפרין וסרוטונין (בעיקר באזור קליפת המוח הקדם-מצחית) דרך השלפוחית הסינפטית.
לדקסטרואמפטמין מבנה כימי דומה לזה של האלקלואיד פנתילאמין.
הדקסטרואמפטמין משמש לטיפול בהפרעת קשב ופעלתנות יתר (ADHD) ובנרקולופסיה, ולעיתים קרובות הוא ניתן במרשם כתרופה מחוץ להתוויות לטיפול בדיכאון ובהשמנת יתר.
אצל בעלי חיים, שימוש תדיר בדקסטרואמפטמין עלול להוביל לשינויים אבנורמליים בסרוטונין ולניוון עצבי המוח.
עם זאת, הוא יעיל בקרב אנשים עם הפרעת קשב ופעלתנות יתר, ואף עלול לשפר את התפתחות המוח.
מחקרי דימות תהודה מגנטית (MRI) מצאו כי האמפטמין משפר את תפקוד הגרעין הזנבי, ואת תפקוד גרעיני הבסיס אצל אנשים עם הפרעת קשב ופעלתנות יתר.
ניסוי מבוקר הקצאה אקראית אצל אנשים עם הפרעות קשב ופעלתנות יתר מצא כי הדקסטרואמפטמין יעיל ובטוח.
שני מחקרים הראו על שיפור ברמת החיים בהיבטים של פעלתנות יתר, אי-ריכוז ואימפולסיביות.
טיפול בדקסטרואמפטמין אצל אנשים בעלי הפרעות קשב ופעלתנות יתר מפחית את הסיכון להפרעת שימוש בסמים .
נרקולפסיה היא הפרעה נוירולוגית כרונית, שמקורה אינו במחלות נפש או בעיות פסיכולוגיות, הנגרמת בדרך כלל בשל חוסר יכולת של המוח לווסת את מחזורי השינה והעירות.
שימוש בדקסטרואמפטמין נמצא כיעיל לטיפול בנרקולפסיה, מכיוון שהוא מאיץ את התצורה רשתית, אזור במוח המעורר את קליפת המוח להיות קשוב לגרייה חדשה ושומר על ערנות המוח.
דַּקָּרים (שם מדעי: Epinephelinae) היא תת-משפחה של דגים טורפי על המונה כ-160 מינים.
מיני דגים אלה מכונים בשם דקר ,שם עממי: לוֹקוּס.
תפוצת הדקרים משתרעת בימים הטרופיים והסוב-טרופיים.
הם חיים קרוב לקרקעית הים ומעדיפים אזורים סלעיים ושוניות אלמוגים.
כדגי מאכל ערכם המסחרי גבוה מאוד וטעמם נחשב מהמשובחים בדגי הים.
בתת-משפחה זו המינים רבים וקיים שוני במופע החיצוני ובגודל.
מינים מסוימים חיים שנים רבות ויכולים להגיע לגודל מרשים, אחדים עשויים להגיע לאורך של כ-2.5 מטר ולמשקלי שיא של קרוב לרבע טון.
המין הגדול ביותר של הדקרים הוא דקר ענקי ששוקל עד 600 קילוגרם ואורכו מעל 4 מטרים.
הדקרים מאופיינים בגוף גרמי, פה ולוע גדולים.
מבנה גופם לא בנוי לשחייה מהירה למרחקים ארוכים.
הדקרים הם פעילי יום, אך צדים את טרפם בערבים ובלילות.
הם מעדיפים לארוב לטרפם ממקום מחבוא ועטים עליו בפרצי התקפה קצרים יחסית, ולא לרדוף אחריו במים פתוחים.
הדקרים בולעים את טרפו בשלמותו ואינו נוגס ממנו חתיכות.
הלוע והזימים הגדולים של הדקרים מהווים יחד מערכת אימתנית השואבת את הטרף פנימה ממרחק מה על ידי יצירת תת-לחץ בפיו.
הם בעלי שיניים מעטות בקדמת הלסת ושיניים מרסקות חזקות בתוך הלוע.
הטרף העיקרי שלהם מורכב מדגים אחרים, תמנונים, דיונונים ומיני סרטנים.
המינים הגדולים ביותר יכולים לבלוע אפילו כרישים קטנים וצבי ים קטנים.
הדקרים משתמשים בפיהם כדי לחפור לעצמם מחסה בחול מתחת לסלעים גדולים, כאשר הם מעיפים בסילון מים דרך הזימים את החול הנחפר.
שרירי הזימים כה חזקים כך שכמעט בלתי אפשרי לשלוף אותם החוצה ממחבואם: ברגע שהם חשים בהתקפה הם מפסקים את שרירי הזימים אל דפנות הכוך ונועלים את עצמם פנימה.
כמו כן הם יפרשו את הקוצים בסנפירי הגב וינעצו אותם בסלע הכוך או המערה כדי לנעול את עצמם.
ישנם דיווחים ומחקרים על כמה מינים של דקרים שלעיתים ישתפו פעולה עם מורנות בשעת הציד, כאשר אחד יניס את הטרף ממחבואו והשני ילכוד אותו, כשהתפקידים מתחלפים ביניהם.
התנהלות דומה נצפתה עם תמנונים.
רוב המינים יתבגרו רק כנקבות ויש להם את היכולת לשנות את מינם לאחר הבגרות המינית לזכרים, בתהליך הנקרא דיכוגמיה.